วันที่ 5 ต.ค.61 ฉีดยาคุมกำเนิด ช่วงแรกประจำเดือนไม่มา แต่ช่วงหลังๆประจำเดือนมากะปริดกะปรอย ไหลๆหยุดๆ มีไม่มากกำหนดฉีดอีกทีวันที่ 28 ธ.ค. 61 แต่ไม่ได้ฉีด หลังจากนั้นประจำเดือนก็มาตลอด บางวันมีประมาณผ้าอนามัยแผ่นเล็ก บางวันก็เยอะขึ้น บางวันก็แทบจะไม่มีเลย มีสีน้ำตาลบ้าง แดงบ้างอยากทราบว่าเป็นเพราะอะไรคะ ผลข้างเคียงหรืออย่างไร ควรแก้ไขอย่างไร รู้สึกอึดอัดเพราะต้องใส่ผ้าอนามัยทุกวัน และอยากเปลี่ยนเป็นการทานยาคุมแบบแผง แต่ไม่รู้ว่าต้องเริ่มทานวันไหนเพราะประจำเดือนมาทุกวัน
สวัสดีค่ะ การที่ใช้ยาฉีดคุมกำเนิดยาคุมแบบฉีดแบบทุก 3 เดือน จะประกอบไปด้วยฮอร์โมนโปรเจสเตอโรนซึ่งจะทำหน้าที่ในการยับยั้งการตกไข่ เเละทำให้เยื่อบุโพรงมดลูกบางตัวลงค่ะ สภาพเหล่านี้ ทำให้ไม่เหมาะสมต่อการตั้งครรภ์ค่ะตามปกติ เเนะนำให้ฉีดตรงตามกำหนดเสมอค่ะ หรือว่ามาฉีดก่อนกำหนดค่ะ เพื่อรักษาระดับฮอร์โมนในร่างกาย เเละทำให้เกิดความเสี่ยงที่จะตั้งครรภ์ได้ค่ะดังนั้น กรณีที่เลิกฉีดเเล้ว หรือไม่ต้องการคุมกำเนิด อาจต้องระวังการตั้งครรภ์ค่ะ เนื่องจากถ้าระดับยาในร่างกายลดลงไปจากเดิมมาก ทำให้ถ้ามีเลือดออกผิดปกติอาจต้องตรวจปัสสาวะเพื่อดูการตั้งครรภ์ร่วมด้วยค่ะถ้าต้องการเปลี่ยนวิธีในการคุมกำเนิด เเนะนำให้กลับไปพบเเพทย์ก่อนค่ะ เพื่อหาสาเหตุก่อน เช่น การไม่ตกไข่ การติดเชื้อ การมีติ่งเชื้อที่ปากมดลูกหรือเยื่อบุโพรงมดลูก ก่อนการเริ่มเลือกวิธีในการคุมกำเนิดค่ะ